Sorbus torminalis

Descrission 
Erbo ch'a chërs fin a 15 - 20 m. Scòrsa con lentìe ciaire elìtiche, branch brun gris, lùcid e un pòch angolos, ch'a formo na còma larga e piata. Feuje auterne, sempie, con un picol da 2 a 5 cm, spartìe an 4 o 5 part avusse, dentà ai bòrd, peilose da giovo ma vërde e pla da veje. fior bianch, a rape, bicer peilos. Ij frut a son dij pomet ëd color giaun rossastr pontinà, brun quand a l'é madur, ëd savor brusch. Jë smens a son 4, triangolar, ross brun.

 Distribussion 
A chërs ant ij bòsch ëd latifeuje, dzor teren calcaros, dal livel dël mar a 800 méter. A fioriss da magg a giugn.

 Notissie 
Ij frut as peulo dovresse fresch o a peulo esse dovrà për preparé dle marmlade dal gust particolar. Ël bòsch, ëd color ross brun sombr, a l'é motobin pèis, dur e compat. A l'é arsercà për fé 'd travaj al torn e për ebanisterìa.

 Arferiment bibliogràfich për chi a veul fé dj'arserche pì ancreuse 
 Sorbus torminalis (L.) Crantz, 1763

Categorìa:Botànica
Categorìa:Sorbus